
Acatistul Sfintei cuvioase Teodora din Tesalonic 
(5 aprilie/3 august /29 august) 


Materiale despre Sfânta cuvioasă Teodora din Tesalonic: 


https://independent.academia.edu/emystea/Sf-cuv-Teodora.-Tesalonic 
https://archive.org/details/Gsteaemy?query=cuvioas % C4% 83+ Teodora+din+ Tesalonic 
ste ale ste 


Sfânta cuvioasă Teodora din Tesalonic (812-892) (5 aprilie/3 august /29 august): 


https://www.academia.edu/43996284/St% C3% A?2nta_cuvioas % C4% 83_Teodora_din_Tes 
alonic 812 892 29 ausust 

https://www.slideshare.net/steaemy1/sf-teodora-din-tesalonic-250194992 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 

este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Acatistul Sfintei cuvioase Teodora din Tesalonic - 5 aprilie - Marius Dan Sfart: 
https://www.youtube.com/watch?v=or931HA7bhE 


&&& 


Condacul | 
Crucea necazurilor punând-o pe umerii tăi Hristos, nu te-ai lăsat biruită de dez- 
nădejde, ci ai răbdat cu vitejie toate încercările vieţii, şi astfel ai dobândit cununa 
sfinţeniei, Sfântă Teodora. Iar noi, alergând la tine, nădăjduim că nu ne vei lăsa fă- 
ră ajutor, şi pentru aceasta îţi cântăm: Bucură-te, Sfântă Teodora, podoabă a Te- 
salonicului! 


Icosul | 

Mama ta, preoteasa Hrisanti, a trecut la Domnul după ce te-a născut, şi orfană de 
mamă fiind ai crescut ocrotită de iubirea maicii duhovniceşti primite la botez, care 
te-a crescut ca pe o mlădiţă binecuvântată a Bisericii, naşa ta Teopisti, care te laudă 
împreună cu noi aşa: 

Bucură-te, mărgăritar al cinului monahicesc; 

Bucură-te, că traiul tău pe pământ a fost îngeresc; 

Bucură-te, că numele tău de botez, Agapi, a fost al iubirii dumnezeieşti; 

Bucură-te, că iubirea către cele sfinte te-ai nevoit să o sporeşti; 

Bucură-te, vlăstar al unei familu sporite în sfinţenie; 

Bucură-te, a sfintelor cuvioase duhovnicească rudenie; 

Bucură-te, că familia voastră a fost o biserică vie; 

Bucură-te, că astăzi despre nevoinţele voastre în toată lumea se ştie; 

Bucură-te, că pe Dumnezeu împreună cu fratele tău Ştefan L-ai slăvit; 

Bucură-te, că el a luat cununa muceniciei, aşa cum mult a râvnit; 

Bucură-te, că îi ajuţi pe copiii şi pe tinerii apăsaţi de nevoi; 

Bucură-te, că pentru rugăciunile tale suntem ocrotiţi noi; 

Bucură-te, Sfântă Teodora, podoabă a Tesalonicului! 


Condacul 2 

Bătrânul pustnic, duhovnicul tău te-a binecuvântat să mergi pe calea familiei, spu- 
nându-ți că “nunta este o taină şi încă o mare taină”, dar te-a şi înştiințat prooro- 
ceşte că Dumnezeu nu va trece cu vederea râvna ta de a duce viaţă călugărească. 


Și, văzând ascultarea ta, noi li cântăm Lui: Aliluia! 


Icosul 2 

Mulţi creştini arată prin faptele lor că nunta e o cale a leneviei şi a înrobirii de cele 
lumești, tu însă ne-ai mărturisit, asemenea sfinților din veacurile de prigoană, că 
familia e chemată de Dumnezeu la sfinţenie. Cum ai trăit ca un înger în trup, soție 
şi mamă fiind? Căci pentru nevoinţele tale îți cântăm: 

Bucură-te, că soţie fiind ai urmat monahilor în ascultarea de Dumnezeu; 
Bucură-te, că spre plinirea poruncilor te-ai ostenit mereu; 

Bucură-te, adeverire a curăţiei nunţii celei legiuite; 

Bucură-te, că ai adunat virtute lângă virtute; 

Bucură-te, chip al femeii creştine şi al sufletului smerit; 

Bucură-te, că binecuvântarea cerească din belşug te-a acoperit; 

Bucură-te, că soţul ţi-a fost de Dumnezeu rânduit; 

Bucură-te, că nu după voia voastră, ci după voia cerească aţi trăit; 

Bucură-te, că, luând drumul pribegiei, în Tesalonic v-aţi statornicit; 

Bucură-te, că ocrotirea Sfântului mucenic Dimitrie v-a odihnit; 

Bucură-te, pavăză a celor care vor să se căsătorească; 

Bucură-te, icoană a soțiilor care duc viaţă creştinească; 

Bucură-te, Sfântă Teodora, podoabă a Tesalonicului! 


Condacul 3 

Neştiind cum să îşi crească copiii în aceste vremuri de împuţinare a credinţei, la 
tine aleargă mulțimile de creştini, minunându-se că şi fiica ta, Teopisti, a intrat în 
soborul sfinţilor, iar acum împreună cu tine Îl slăveşte pe Cel ce toate le rânduieşte 
spre mântuirea noastră, cântându-l: Aliluia! 


Icosul 3 

Necunoscând iubirea mamei tale trupeşti, ai cunoscut însă iubirea naşei tale Teo- 
pisti, arătând că legătura dintre copii şi naşii lor trebuie să stea sub semnul lui Hri- 
stos, şi nu sub semnul darurilor degrab trecătoare. Şi, simțind în viaţa ta lucrarea 
Părintelui Ceresc, ai stăruit în rugăciune pentru ca şi fiii tăi să trăiască după voia Sa 
sfântă, şi pentru aceasta te lăudăm aşa: 

Bucură-te, a inimilor înviforate grabnică alinare; 

Bucură-te, a părinţilor credincioşi sprijinitoare; 

Bucură-te, călăuzitoare a copiilor creştini pe drumul mântuirii; 

Bucură-te, îndrumătoare a părinţilor pe calea rugăciunii; 

Bucură-te, aducătoare de linişte în casele dezbinate; 

Bucură-te, împăciuitoare a sufletelor tulburate; 

Bucură-te, că părinţii te cheamă să veghezi asupra caselor lor; 

Bucură-te, însoțitoare a fiilor pe scara virtuţilor; 

Bucură-te, al familiilor evlavioase oaspete ceresc; 

Bucură-te, rugătoare pentru mântuirea neamului creştinesc; 

Bucură-te, că lanţurile patimilor prin rugăciunile tale se rup; 
Bucură-te, împreună cu Sfânta Teopisti, fiica ta după trup; 
Bucură-te, Sfântă Teodora, podoabă a Tesalonicului! 


Condacul 4 

Durerea pierderii celor doi fii ai tăi şi a socrilor care te-au crescut ca pe o fiică bu- 
nă a lor nu te-a îngenuncheat, ci ai răbdat cu inimă tare, şi atunci pe fiica ta Teo- 
pisti ai închinat-o Domnului prin mâinile cuvioasei Ecaterina, iar pe soţul tău loan 
l-ai îmbărbătat, ca să Îi cânte împreună cu tine Domnului, celui ce poartă grijă de 
toate: Aliluia! 


Icosul 4 

Noi cârtim şi la cele mai mici valuri care se ridică asupra noastră, tu însă ne eşti 
pildă de răbdare şi de credinţă, căci nu te-ai mâniat pe Dumnezeu şi nici nu ai câr- 
tit, lăsând deznădejdea să te cuprindă. lar virtuțile tale strălucesc înaintea noastră 
ca nişte făclii în întuneric, şi pentru aceasta îți cântăm: 

Bucură-te, nou lov acoperit de al răbdării nor; 

Bucură-te, învăţându-ne să înfruntăm al vieţii vifor; 

Bucură-te, că, purtând crucea durerilor, Împărăţia Cerurilor ai dobândit; 

Bucură-te, veselindu-te acum de frumuseți de negrăit; 

Bucură-te, că putere ai primit pentru că viaţa lui Hristos ţi-ai încredinţat; 

Bucură-te, că moartea celor doi copii şi a socrilor tăi ai răbdat; 

Bucură-te, că Domnul ţi-a primit nesângeroasa mucenicie; 

Bucură-te, că ai fost răsplătită cu netrecătoare bucurie; 

Bucură-te, că, femeie fiind cu firea, pe soţul tău l-ai îmbărbătat; 

Bucură-te, că prin cuvintele tale şi prin pilda ta l-ai ajutat; 

Bucură-te, că pentru puţine suferinţe veşnic te desfătezi; 

Bucură-te, că spre urmarea răbdării tale ne îndreptezi; 

Bucură-te, Sfântă Teodora, podoabă a Tesalonicului! 


Condacul 5 

Aşa cum după moartea mamei tale, părintele Antonie, tatăl tău s-a grăbit să depună 
voturile monahale înainte de a o înmormânta, tot aşa şi tu când ai rămas văduvă ţi- 
ai îndreptat paşii spre mănăstire, căci ai însetat după viaţa monahală precum înse- 
tează cerbul după izvoarele apelor, şi L-ai slăvit pe Dumnezeu prin cântarea: Ali- 
luia! 


Icosul 5 
Intrând tu în Mănăstirea Sfântului arhidiacon Ștefan, cuvioasa stareță Ana l-a 
auzit pe sfântul mucenic zicându-i prooroceşte din icoană: 

Iar noi, ştiind 


că proorocia s-a împlinit, îți zicem cu inimile pline de bucurie unele ca acestea: 
Bucură-te, că ai purtat cu cinste a văduviei haină; 

Bucură-te, că intrând în mănăstire ţi-ai împlinit dorinţa cea de taină; 
Bucură-te, că Sfântul mucenic Ştefan în mănăstirea sa te-a primit; 
Bucură-te, că la tunderea în monahism numele de Teodora ţi-a fost rânduit; 
Bucură-te, că numele te arată că eşti pentru noi dar de la Dumnezeu; 
Bucură-te, între cer şi pământ minunat curcubeu; 

Bucură-te, a Tesalonicului cerească ocrotitoare; 

Bucură-te, a celor ce se roagă ţie din ispite scăpare; 

Bucură-te, limpezire a inimilor care chemarea nu şi-o înţeleg; 

Bucură-te, sfătuitoare a celor ce calea monahală o aleg; 

Bucură-te, că alungi gândurile de nestatornicie ale începătorilor; 
Bucură-te, că te rogi pentru luminarea povăţuitorilor; 

Bucură-te, Sfântă Teodora, podoabă a Tesalonicului! 


Condacul 6 

A1 trecut de la mucenicia nesângeroasă a familiei la mucenicia nesângeroasă a că- 
lugăriei, sporindu-ţi nevoinţele pentru a-i urma pe sfinţii din vechime. Nu ţi-ai cru- 
țat trupul, pentru a dobândi cununa care nu s-a luat de la tine şi pentru a-L lăuda pe 
Dumnezeul cel Adevărat împreună cu toţi îngerii şi sfinţii, zicând: Aliluia! 


Icosul 6 

Ascunzând cu smerenie de oameni faptele tale cele bune, ne eşti pildă de smerenie 
şi dascăl al luptei cu patimile. Tu ne arăţi că numai lepădându-ne de mândrie pu- 
tem să ÎL primim pe Hristos în inimile noastre, iar noi îţi aducem cântări de laudă: 
Bucură-te, că puterea lui Dumnezeu te-a umbrit la fiecare pas; 

Bucură-te, că neclintită în hotărârea ta de a te nevoi ai rămas; 

Bucură-te, că pofta trupului ţi-ai stins cu mulţimea nevoinţelor; 

Bucură-te, slugă răsplătită pentru înmulţirea talanţilor; 

Bucură-te, că trăind după Evanghelie ai fost exemplu credincioşilor; 

Bucură-te, că prin nevoinţele tale ai predicat monahiilor; 

Bucură-te, că prin rugăciune ai devenit stâlp de foc; 

Bucură-te, că Dumnezeu n-a ţinut lumina ta sub obroc; 

Bucură-te, că pentru jertfelnicia ta ai fost chemată să porți jugul stăreției; 
Bucură-te, că ai fugit de această cinste pentru a nu pierde cununa smereniei,; 
Bucură-te, că îi chemi pe pelerini să se închine la moaştele tale sfinte; 

Bucură-te, că eşti vas ales al Cerescului Părinte; 

Bucură-te, Sfântă Teodora, podoabă a Tesalonicului! 

Condacul 7 

Nu numai cu patimile te-ai luptat vitejeşte, o, Sfântă Teodora, ci şi cu mulțimea 
gândurilor care împrăştie mintea, trăgând-o spre cele de jos şi îndepărtând-o de ru- 
găciune, dar ţi-ai descoperit cu smerenie gândurile stareţei tale, care s-a bucurat de 
curăţia sufletului tău, zicând în cămara inimii: Aliluia! 


Icosul 7 

Departe de taina sfintei spovedanii prea multă vreme stând, ni se împuţinează râv- 
na pentru cele duhovniceşti şi ne lăsăm în voia cugetelor păcătoase. Drept aceea, la 
tine alergăm, Sfântă Teodora, cerându-ți să te rogi să avem zdrobire de inimă pen- 
tru păcatele noastre şi putere să ne spovedim cum se cuvine, ca să îți putem cânta 
unele ca acestea: 

Bucură-te, că le-ai sfătuit pe surorile şi maicile din obşte mintea să îşi curăţească; 
Bucură-te, că stareţa Ana v-a dus pe calea cea împărătească; 

Bucură-te, că împotriva cugetelor păcătoase ai luptat; 

Bucură-te, cuvioasă, că mintea spre cele înalte ai ridicat; 

Bucură-te, că păzindu-ţi mintea ai ajuns la curăţia simţurilor; 

Bucură-te, că pe păcătoşi îi îndemni spre mărturisirea păcatelor; 

Bucură-te, că din tinereţe ai cunoscut folosul spovedaniei; 

Bucură-te, că alergând la duhovnic ai cunoscut şi puterea tainei; 

Bucură-te, de fiecare dată când un fiu risipitor se întoarce la Părintele său; 
Bucură-te, că el scapă atunci din lanţurile duhului celui rău; 

Bucură-te, al duhovnicilor sprijin prin rugăciune; 

Bucură-te, a ucenicilor înneguraţi de ispite mângâiere; 

Bucură-te, Sfântă Teodora, podoabă a Tesalonicului! 


Condacul 8 

Văzându-te pregătită pentru aspra nevoinţă a tăcerii, cuvioasa Ana ţi-a cerut să nu 
mai vorbeşti defel cu fiica ta, pe care o ai adus-o în Mănăstirea Sfântului Ştefan, şi 
amândouă aţi dus cu răbdare acest canon vreme de cincisprezece ani, deşi aţi vie- 
ţuit în aceeași chilie, dând prilej celorlalte maici să Îi cânte lui Dumnezeu: Aliluia! 


Icosul 8 

Degeaba ne înfrânăm de la bucate dacă nu ne înfrânăm limba, căci vorbirea fără 
măsură şi cleveteala alungă plata postirii. Povăţuiţi fiind de vieţuirea ta, încercăm 
să urmăm ascultării şi dreptei tale socotinţe, pentru a-ţi putea cânta cu sufletele 
acoperite de harul dumnezeiesc: 

Bucură-te, că nu ai cârtit când stareţa ţi-a cerut să nu mai vorbeşti cu fiica ta; 
Bucură-te, că pe cât de grea a fost ascultarea pe atât de mare şi cununa; 

Bucură-te, că pentru supunerea voastră în smerenie aţi sporit; 

Bucură-te, că faptele tale mai mult decât cuvintele au vorbit; 

Bucură-te, că prin răbdarea ta le-ai învăţat pe maici ascultarea; 

Bucură-te, că, inima ta de mamă fiind greu încercată, ai ţinut tăcerea; 
Bucură-te, că ai adunat la luptele tale şi această biruinţă; 

Bucură-te, cu toţi sfinții şi cuvioşii care au ţinut a tăcerii nevoinţă; 
Bucură-te, că, nevorbind între voi, aţi vorbit cu Mirele Hristos; 

Bucură-te, că, primind apoi dezlegare să vă vorbiţi, nu aţi vorbit fără folos; 
Bucură-te, că lăuntric aţi păstrat calea tăcerii de împrăştiere fugind; 
Bucură-te, văzându-i pe creştini după liniştire râvnind; 

Bucură-te, Sfântă Teodora, podoabă a Tesalonicului! 


Condacul 9 

A1 ţinut încă de la începutul vieţii tale poruncile lui Dumnezeu, iar de la intrarea în 
mănăstire ai urcat mai sus pe scara ascultării. lar atunci când neavând binecuvân- 
tare, ai mutat salteaua pe care dormeai, ca să nu se ude, stareţa te-a trimis să îţi pe- 
treci noaptea sub cerul liber, iar tu nu te-ai împotrivit, ci I-ai adus lui Dumnezeu 
lauda: Aliluia! 


Icosul 9 

Neliniştindu-se din pricina grijii pentru tine şi neputând să doarmă ştiind că stăteai 
afară, în frigul cel necruţător şi în furtuna care deşerta ploaia peste întreaga mă- 
năstire, sora Harito te-a văzut acoperită de o mantie luminoasă şi purtând o cunună 
strălucitoare, de care minune uimindu-ne îţi zicem: 

Bucură-te, că ai petrecut noaptea în mijlocul furtunii; 

Bucură-te, izbăvindu-i pe cei care trăiesc în întunericul minciunii; 

Bucură-te, că pentru lepădarea de sine te-ai învrednicit de daruri cereşti; 

Bucură-te, că ai ascultat tainice cântări îngereşti; 

Bucură-te, că, robindu-te lui Hristos, ai dobândit libertatea cea adevărată; 
Bucură-te, că smerindu-te, ai fost de Dumnezeu la loc de cinste înălțată; 

Bucură-te, arătându-ne cea mai simplă cale spre desăvârşire; 

Bucură-te, trâmbiţă a ascultării în fiecare mănăstire; 

Bucură-te, că pentru duhovnici te rogi să aibă harul povăţuirii; 

Bucură-te, că tuturor creştinilor le vorbeşti despre puterea ascultării,; 

Bucură-te, rază de soare în inimile de mândrie împietrite; 

Bucură-te, bunăvestire a sălăşluiru lui Hristos în inimile smerite; 

Bucură-te, Sfântă Teodora, podoabă a Tesalonicului! 


Condacul 10 


„ te-ai rugat cu zdrobire când diavolul vroia să sădească în pământul inimii 

tale gânduri de hulă împotriva lui Dumnezeu. Dar tu ai surpat cursele lui, închi- 
nându-te cu credinţă Ziditorului a toată lumea, care te-a acoperit de frig şi de ploaie 
şi de lucrarea diavolului, şi cântându-I: Aliluia! 


Icosul 10 

Grele pătimiri ai răbdat de la asupritorul diavol, dar grabnic a fost şi sprijinul dum- 
nezeiesc, pentru că numele lui Hristos chemând şi închinându-te, ispititorul mu- 
gind ca o fiară a plecat, lăsând în urmă o duhoare de nedescris, iar stareța ţi-a îngă- 
duit să te întorci în mănăstire. Pentru care biruinţă îţi zicem: 

Bucură-te, că de mustrarea aspră a stareţei tale nu te-ai tulburat; 

Bucură-te, că de ispitele drăceşti harul te-a acoperit; 

Bucură-te, că şi pe fiica ta, Sfânta Teopisti, o ai călăuzit; 

Bucură-te, că să nu se teamă de puterea îngerilor căzuţi o ai sfătuit; 

Bucură-te, că pe toți ne îndemni să dobândim curaj duhovnicesc; 

Bucură-te, că, rugându-te pentru noi, suntem ocrotiţi de soborul îngeresc; 
Bucură-te, sfântă care îi tămăduieşti pe oamenii îndrăciţi; 

Bucură-te, fulger care arzi legăturile celor ce sunt de duhuri rele chinuiţi; 
Bucură-te, că ne ajuţi să ne ferim de cursele întunericului; 

Bucură-te, ajutor al celor care vor să scape de chinurile iadului; 

Bucură-te, luptător neînfricat din oastea purtătoare de stindarde cereşti; 

Bucură-te, că celor care se roagă ţie cele de trebuinţă le dăruieşti; 

Bucură-te, Sfântă Teodora, podoabă a Tesalonicului! 


Condacul 11 

Ne temem de moartea năprasnică, Sfântă Teodora şi cerem ajutorul tău, ştiind că 
mai dinainte ai spus celor din mănăstirea ta ziua şi ceasul în care vei părăsi această 
lume. Fii pavăză a noastră în vremea ispitelor, iar la ceasul despărțirii noastre de 
viaţa pământească fii alături de noi, ca să Îi cântăm împreună cu tine lui Dumne- 
zeu, care te-a primit în Împărăţia Sa: Aliluia! 


Icosul 11 

Cântare cerească răsunând din chilia ta s-a auzit în toată mănăstirea, atunci când 
sufletul tău a trecut la Mirele Ceresc, iar clopotul bisericii a bătut fără să fie atins 
de mână omenească, pentru că îngerii prăznuiau trecerea ta la Domnul şi îi înde- 
mnau pe toți cei necăjiţi să îţi cânte: 

Bucură-te, că la moartea ta s-a auzit cântare îngerească; 

Bucură-te, că bătaia clopotului a chemat poporul să te cinstească; 

Bucură-te, că după moarte te-ai schimbat la chip, arătând ca în tinereţe; 

Bucură-te, că ai rămas copilă la suflet şi la bătrâneţe; 

Bucură-te, că sufletul ţi-a rămas tânăr, deşi părul ţi-a albit; 

Bucură-te, că această minune curăţia sufletului tău a adeverit; 
Bucură-te, că moartea nu a fost pentru tine decât un nou început; 
Bucură-te, că dascăl iscusit cugetarea la moarte ai avut; 
Bucură-te, clopot care întreaga viaţă pentru Dumnezeu ai bătut; 
Bucură-te, stâlpnic care pe stâlpul rugăciunii ai stătut; 
Bucură-te, izbăvitoare a celor aflaţi în chinurile boli; 

Bucură-te, rugătoare pentru cei care se află pe patul morții; 
Bucură-te, Sfântă Teodora, podoabă a Tesalonicului! 


Condacul 12 

Bucură-te, sfântă, îţi spunem ori de câte ori cugetăm la minunile tale cele de multe 
feluri, că mirul izvorât cu prisosinţă din sfintele tale moaşte şi din icoana ta a pre- 
închipuit mulțimea minunilor tale, pentru care poporul bine credincios te laudă ne- 
încetat şi lui Dumnezeu Îi aduce cântarea: Aliluia! 


Icosul 12 

Vrând iconarul loan să picteze icoana ta şi neştiind cum ai arătat în viaţa pămân- 
tească, te-ai arătat lui în vis în chipul unei monahii. Iar el, neştiind pe cine visase, 
s-a hotărât să picteze trăsăturile acelei maici în icoana ta, iar mai apoi s-a mirat 
aflând de la cei care te cunoscuseră că ai avut chipul precum cel pictat în icoană, şi 
s-a bucurat, iar noi pentru aceasta îți cântăm: 

Bucură-te, că iconarul ţi-a pictat icoana după ce în vis îi te-ai arătat; 

Bucură-te, că de asemănarea cu trăsăturile tale toţi s-au mirat; 

Bucură-te, că mirul izvorât din icoană a fost a sfinţeniei tale pecete de netăgăduit; 
Bucură-te, că deşi mirul a şters frumuseţea icoanei, tămăduirile s-au înmulțit; 
Bucură-te, împreună cu Sfânta Teodora, al Alexandriei odor; 

Bucură-te, împreună cu Sfântul Teodor Studitul, apărătorul icoanelor; 

Bucură-te, cu marii mucenici, Sfinţii Teodor Tiron şi Teodor Stratilat; 

Bucură-te, că auzind despre vieţuirea ta, duhovniceşte ne-am desfătat,; 

Bucură-te, că prin nevoinţele tale ai devenit liman duhovnicesc; 

Bucură-te, că porţi de grijă ca o mamă celor ce se nevoiesc; 

Bucură-te, că în vremuri de răcire a credinţei eşti a Bisericii întărire; 

Bucură-te, a celor căsătoriţi stea şi a monahiilor sporire; 

Bucură-te, Sfântă Teodora, podoabă a Tesalonicului! 


Condacul 13 (de 3 ori) 

O, Sfântă Teodora, ocrotitoare a monahiilor şi a monahilor, ajutătoare a mirenilor, 
sprijin al preoţilor şi al ierarhilor, primind această puţină rugăciune de la noi, ajută- 
ne să ne îndreptăm viaţa prin pocăință, prin nevoinţă şi rugăciune, ca împreună cu 
tine să Îi aducem Domnului cântarea: Aliluia! 

Apoi se zice iarăşi: 


Icosul | 

Mama ta, preoteasa Hrisanti a trecut la Domnul după ce te-a născut, şi orfană de 
mamă fiind ai crescut ocrotită de iubirea maicii duhovniceşti primite la botez, care 
te-a crescut ca pe o mlădiţă binecuvântată a Bisericii, naşa ta Teopisti care te laudă 
împreună cu noi aşa: 

Bucură-te, mărgăritar al cinului monahicesc; 

Bucură-te, că traiul tău pe pământ a fost îngeresc; 

Bucură-te, că numele tău de botez, Agapi, a fost al iubirii dumnezeieşti; 

Bucură-te, că iubirea către cele sfinte te-ai nevoit să o sporeşti; 

Bucură-te, vlăstar al unei familu sporite în sfinţenie; 

Bucură-te, a sfintelor cuvioase duhovnicească rudenie; 

Bucură-te, că familia voastră a fost o biserică vie; 

Bucură-te, că astăzi despre nevoinţele voastre în toată lumea se ştie; 

Bucură-te, că pe Dumnezeu împreună cu fratele tău Ştefan L-ai slăvit; 

Bucură-te, că el a luat cununa muceniciei, aşa cum mult a râvnit; 

Bucură-te, că îi ajuţi pe copiii şi pe tinerii apăsaţi de nevoi; 

Bucură-te, că pentru rugăciunile tale suntem ocrotiţi noi; 

Bucură-te, Sfântă Teodora, podoabă a Tesalonicului! 


Condacul | 
Crucea necazurilor punând-o pe umerii tăi Hristos, nu te-ai lăsat biruită de deznă- 
dejde, ci ai răbdat cu vitejie toate încercările vieţii, şi astfel ai dobândit cununa 
sfinţeniei, Sfântă Teodora. Iar noi, alergând la tine, nădăjduim că nu ne vei lăsa fă- 
ră ajutor, şi pentru aceasta îţi cântăm: Bucură-te, Sfântă Teodora, podoabă a Te- 
salonicului! 


Apoi, se spune această rugăciune: 


Rugăciune către Sfânta cuvioasă Teodora 

Sfântă Teodora, izvorâtoare de mir şi mare făcătoare de minuni, la vreme de necaz 
la tine alergăm cu zdrobire de inimă, ştiind că mult i-ai ajutat pe toţi cei care ţi-au 
cerut ajutorul cu credinţă. 


Cum ai binecuvântat încă din timpul vieții mănăstirea Sfântului Ştefan, aşa bine- 
cuvântează toate mănăstirile şi schiturile ortodoxe, pe toate monahiile şi pe toţi 
monahii, pe toţi cei începători în viaţa monahală ca să rămână statornici pe calea 
cea îngustă pe care au pornit. 


Tu, care te-ai folosit de sfinţenia duhovnicului tău, ajută-i pe toţi preoţii să fie păs- 
tori pricepuţi ai turmelor pe care le păstoresc. Roagă-te, sfântă pentru toţi ierarhii 
Bisericii lui Hristos, să rămână în dreapta credinţă şi să o mărturisească fără teamă 
la vreme de prigoană sau rătăcire. 


Ai grijă de toate familiile creştine, de toţi părinţii şi de copiii lor. Îndepărtează de la 
ei toată tulburarea, toată ispita, toată cearta. Vezi şovăiala tinerilor care nu ştiu un- 
de le e locul, în lume sau în mănăstire, şi roagă-te pentru ei, ca să îşi înţeleagă che- 
marea şi să facă întru toate voia lui Dumnezeu. Aşa cum pe fiica ta, Sfânta Teo- 
pisti, ai ajutat-o să urce pe scara virtuţilor, aşa ajută-ne şi pe noi, că greu e războiul 
care ne stă înainte. Povăţuieşte-ne pe calea smereniei, pe calea rugăciunii şi a ne- 

voinţei. Alungă de la noi pe necuratul diavol, care vrea să ne facă de ruşine, arun- 
cându-ne în tina păcatului. 


Fii în faţa inimilor noastre ca o icoană vie, Sfântă Teodora, ca ducând noi lupta cea 
bună să ne învrednicim de Raiul cel gătit sfinţilor şi de bucuria Împărăției Ceru- 
rilor, pe tine să te lăudăm, iar Dumnezeului cel în Treime lăudat să Îi aducem slavă 
şi închinăciune în vecii vecilor. Amin. 


Şi apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei cuvioase Teodora şi ale tuturor Sfin- 
ilor, miluieşte-ne şi ne mântuieşte pe noi. Amin! 

Viaţa Sfintei Teodora a Tesalonicului 


Mănăstirea Sfintei Teodora este în centru oraşului Salonic, în spatele pieţei Ari- 
stotel, pe strada ce duce în Plateia Aghia Sofia. Tot în aceeaşi biserică se află şi 
moaştele cuviosului David al Tesalonicului. In curte, este aghiasma Sfintei Teo- 
dora. 


A BisericaiSf. zodora din Tesalonic” * 

Antonie, fiind protopresbiter al bisericii din Eghina şi soția sa Hrisanti au adus 
pe lume trei copii: Evloghia, Ştefan şi Agapi (viitoarea monahie Teodora). Primii 
doi copii au murit de tineri, Evloghia fiind monahie, iar Ștefan fiind diacon. 


Agapi s-a născut în anul 812 când Biserica era chinuită de lupta împotriva icoane- 
lor. Agapi nu şi-a cunoscut mama. Cinstita preoteasă a trecut la Domnul imediat 
după ce o născuse. În ziua în care mama a murit, tatăl, Antonie s-a dus la mănă- 
stire şi a lăsat copila în îngrijirea unei bune prietene de familie, pe nume Teo- 
pisti. Teopisti era văduvă şi a acceptat cu mare bucurie misiunea de a creşte co- 
pila. 


Crescând fata şi fiind frumoasă şi evlavioasă, mama sa adoptivă, cu consimţămân- 
tul tatălui ei monahul Antonie, a promis-o ca mireasă unui tânăr dintr-o familie de 
buni creştini, cea a guvernatorului insulei. 


Deşi Agapi îşi dorea o viaţă de mănăstire, având ca exemplu pe fraţii ei, dar a 
acceptat supusă să se căsătorească, urmând exemplul Maicii Domnului, la Buna- 
vestire. 


Maica sa adoptivă, Teopisti a murit şi după scurt timp toată familia guvernatorului, 
în urma unei invazii a sarazinilor, a plecat la Tesalonic, unde episcop era Antonie, 
care suferise mari prigoane de pe urma luptătorilor împotriva icoanelor. Împreună 
cu familia guvernatorului, a plecat la Tesalonic şi tatăl lui Agapi, monahul Anto- 
nie. 


Agapi, căsătorită fiind a avut trei copii. Prima, o fată pe care a numit-o Teopisti, 
în cinstea mamei sale adoptive şi doi gemeni, băieți. 


Dar, alături de binecuvântări, au venit şi încercările în familia lui Agapi. În urma 
unei epidemii au murit cei doi băieţi, împreună cu socrii. A suferit enorm în urma 
pierderii copiilor, de aceea a hotărât să aducă ofrandă lui Dumnezeu pe fiica sa 
Teopisti. Micuța a fost dusă la şase ani la seminarul Sfântului Luca din Tesalo- 
nic. 


Imediat după aceasta, Agapi şi loan, Soţul ei, au trăit în curăţie, în post şi asceză. 
Agapi şi-a găsit alinare în Mănăstirea Sfântului întâi mare mucenic Ștefan, de 
acolo trăgându-şi tăria duhovnicească. 


loan, soţul nu a mai supravieţuit mult şi la scurt timp după ce încredinţaseră pe 
fiica lor la aşezământul Sfântului Luca, a părăsit această lume. 

La numai douăzeci şi cinci de ani, tânăra femeie a rămas văduvă şi fără sprijin. 
Dar fiind legată puternic sufleteşte de Dumnezeu şi cu încredere mare în Pro- 
nia Lui, Agapi a Simţit că venise momentul cel mare în viaţa ei. După ce a împli- 
nit cele cuvenite la nouă zile după moartea soţului, împărţi tot ce mai aveau pe la 
biserici şi la aziluri de săraci, luă cu sine 100 de monezi pentru Sfântul Ştefan şi 
eliberată de orice grijă pământească plecă spre mănăstire. 


Maica stareță a primit-o în obşte şi a călugărit-o imediat, spre mirarea surorilor, 
apoi urmă o viaţă plină de ispite, în ascultarea deplină faţă de stareță, care nu a cru- 
ţat-o niciodată pentru a o ajuta să se desăvârşească. Totul a culminat cu un canon 
pe care l-a avut să nu vorbească timp de 15 ani cu fiica ei, Teopisti, care venise 
alături de mama sa în obştea mănăstirii. 


Altă mare încercare a avut când stareţa a dat-o afară în toiul iernii şi în timpul 
unei furtuni, în ploaie şi în frig. Aici a acoperit-o Dumnezeu cu harul său şi s-a 
învrednicit să vadă Lumina necreată. 


Sora Harito a văzut de pe geam cum un nimb strălucitor de lumină cobora încet 
din cer şi se aşeza pe capul Teodorei, ce strălucea toată în noaptea întunecată, 
ridicată de la pământ de puterea dumnezeiască. Apoi a alergat la stareţa Ana şi 
i-a povestit toate cele întâmplate. Stareţa a legat-o pe maica Haritos să nu pove- 
stească la nimeni cele văzute. 


După moartea stareţei Ana, maicile au cerut-o să fie stareță, dar a refuzat. Atunci a 
fost aleasă fiica ei, Teopisti. 


Maica Teodora, a dus o viaţă ascetică, de mari nevoinfe, chiar şi după ce obştea 
a eliberat-o de ascultări, ea căra ulcioarele de apă ale maicilor, pe ascuns. Apoi 
se ducea în jurul mănăstirii, aduna aţe şi împletea saci şi sfori pentru nevoile 
mănăstirii. Acesta a fost ultimul lucru de mână până la sfârşitul vieţii. 


În vârsta de optzeci de ani, în anul 892, a adormit spovedită şi împărtăşită, în zi- 
ua de 29 august, în chilia ei. Singură şi-a potrivit corpul, şi-a încrucişat mâinile pe 
piept şi şi-a dat sufletul cu multă bucurie în mâinile Stăpânului său. Imediat clo- 
potul manăstirii a început să bată singur, de trei ori, iar din chilia ei se auzea o 
melodie cerească. 


A început Să facă minuni încă din timpul slujbei de înmormântare, iar moaştele 
au răspândit mir şi bună mireasmă încă din timpul privegherii. 

